නොච්චියාගම ප්‍රාදේශීය ලේකම් කොට්ඨාසයට අයත් ‘හැළඹෑවගම’ ජන උදාන ගම්මානයේ ගම් වැසියන් දාහත් වසරක කාලයක් පුරා බීමට සුදුසු ජලය නොමැති වීමෙන් දැඩි දුෂ්කරතාවකට මුහුණ පා සිටිති.මධ්‍ය පාන්තික නිවාස ව්‍යාපෘතියක් ලෙස එක්දාස් නවසිය අනූහය වසරේ ඔක්තෝබර් මස විසිවන දින නිවාස සියයකින් සමන්විතව ඉදිකෙරුණ නොච්චියාගම මේ ගම්මානය එවකට නිවාස, ඉදිකිරීම් හා මහජන උපයෝගිතා ඇමැතිවරයා ලෙස සිටි නිමල් සිරිපාල ද සිල්වා මහතා අතින් ජනතා අයිතියට පත්කර තිබේ.එසේ නිවාස සියයකින් සමන්විතව ඉදි කළ මේ ජන උදාන ගම්මානයේ නිවාස පනහකට වඩා වැඩි පිරිසක් ජලය නොමැතිකමෙන් අද වන විට ගම හැර දමා ගොස් තිබේ.කිසිවෙකුත් නොමැති නිවාස බොහොමයක් අද පාළුවට ගොස් ඇති අතර කැඩී බිඳී ගොස් ඇත.පානීය ජලය ලබාදීම සඳහා ඉදිකළ නළ ළිං හතරකින් එක් නළ ළිඳක් කැඩී ගොස් තිබේ.